ఎ.ఎఫ్. గోలం ఉస్మానీ

ఎ.ఎఫ్. గోలం ఉస్మానీ (1 ఏప్రిల్ 1933 - 31 మార్చి 2009) అసోం రాష్ట్రానికి చెందిన భారతీయ రాజకీయ నాయకుడు. ఆయన రెండుసార్లు ఎమ్మెల్యేగా, మూడుసార్లు  లోక్‌సభ సభ్యుడిగా ఎన్నికయ్యాడు.
రాజకీయ జీవితం
ఎ.ఎఫ్. గోలం ఉస్మానీ జనతా పార్టీ ద్వారా రాజకీయాల్లోకి అడుగుపెట్టి 1978 అసోం శాసనసభ ఎన్నికలలో బర్ఖోలా శాసనసభ నియోజకవర్గం నుండి తొలిసారి ఎమ్మెల్యేగా ఎన్నికై ముఖ్యమంత్రి గోలప్ బోర్బోరా మంత్రివర్గంలో నీటిపారుదల, విద్యుత్, గనులు & ఖనిజాల & వక్ఫ్ శాఖల మంత్రిగా పని చేశాడు. ఆయన 1985 అసోం శాసనసభ ఎన్నికలలో జానియా శాసనసభ నియోజకవర్గం నుండి రెండవసారి ఎమ్మెల్యేగా ఎన్నికయ్యాడు. 

ఎ.ఎఫ్. గోలం ఉస్మానీ 1998, 1999 & 2004లో జరిగిన లోక్‌సభ ఎన్నికలలో బార్పేట లోక్‌సభ నియోజకవర్గం నుండి ఐఎన్‌సీ అభ్యర్థిగా వరుసగా మూడుసార్లు లోక్‌సభ సభ్యుడిగా ఎన్నికయ్యాడు.

మరణం
ఎ.ఎఫ్. గోలం ఉస్మానీ ఊపిరితిత్తుల క్యాన్సర్‌తో బాధపడుతూ 2009 మార్చి 31న న్యూఢిల్లీలోని ఆల్ ఇండియా ఇన్‌స్టిట్యూట్ ఆఫ్ మెడికల్ సైన్సెస్ (AIIMS)లో మరణించాడు.Golam Osmani passes away   
మూలాలు 	   

వర్గం:1933 జననాలు
వర్గం:అసోం వ్యక్తులు
వర్గం:12వ లోక్‌సభ సభ్యులు 
వర్గం:13వ లోక్‌సభ సభ్యులు 
వర్గం:13వ లోక్‌సభ సభ్యులు 
వర్గం:అసోం రాజకీయ నాయకులు
వర్గం:అసోం నుండి ఎన్నికైన లోక్‌సభ సభ్యులు
వర్గం:2009 మరణాలు